Mona ble snart berømt som «prinsesse Darkfeather», og kjent for å hoppe på sin ponni «Comanche» og ri avgårde uten sal. Tilsynelatende troskyldig fortalte hun journalistene at hun var en indianerprinsesse, var blitt gjort til blodsmedlem av indianerstammen «Svartefotene» (Blackfoot Nation), og fått tittelen prinsesse av høvding Big Thunder. Så vellykket var promoteringen av henne som indianerprinsesse at hun fortsatt i våre dager blir referert til som «en skuespiller av indiansk opprinnelse».